CELEX: 62022CN0043
Language: da
Date: 2022-01-18 00:00:00
Title: Sag C-43/22: Anmodning om præjudiciel afgørelse indgivet af Sąd Najwyższy (Polen) den 18. januar 2022 — Prokurator Generalny

16.5.2022   
            
            
               DA
            
            
               Den Europæiske Unions Tidende
            
            
               C 198/22
            
         
      Anmodning om præjudiciel afgørelse indgivet af Sąd Najwyższy (Polen) den 18. januar 2022 — Prokurator Generalny
      (Sag C-43/22)
      (2022/C 198/32)
      Processprog: polsk
      
         Den forelæggende ret
      
      Sąd Najwyższy
      
         Parter i hovedsagen
      
      
         Sagsøger: Prokurator Generalny
      
         Sagsøgt: D.J., D[X]. J., Ł.J. og S.J., Wojewódzkie Pogotowie Ratunkowe i K.
      
         Præjudicielle spørgsmål
      
      
                  1)
               
               
                  Skal artikel 19, stk. 1, andet afsnit, og artikel 5, stk. 1-3, i traktaten om den Europæiske Union, sammenholdt med artikel 47 og 51, stk. 1, i chartret om grundlæggende rettigheder, fortolkes således, at bestemmelserne er til hinder for nationale bestemmelser, hvorefter justitsministeren i en medlemsstat, på grundlag af kriterier, der ikke er offentliggjort, på den ene side kan forflytte en dommer til en højere civil domstol, som har kompetence til at behandle sager, der henhører under EU-retten, for en tidsbegrænset eller tidsubegrænset periode, og på den anden side på ethvert tidspunkt, ved en afgørelse, der ikke er ledsaget af en begrundelse, kan tilbagekalde dommeren fra denne forflyttelse?
               
            
                  2)
               
               
                  Såfremt det første spørgsmål besvares bekræftende: skal artikel 19, stk. 1, andet afsnit, og artikel 5, stk. 1-3, i traktaten om den Europæiske Union, sammenholdt med artikel 47 og 51, stk. 1, i chartret om grundlæggende rettigheder, fortolkes således, at en national domstol, der behandler en appel til prøvelse af en afgørelse truffet af en domstol, i hvis sammensætning en dommer, der er forflyttet på den i det første spørgsmål beskrevne måde, deltager, er forpligtet til af egen drift at undersøge, om en sådan domstol er en uafhængig og upartisk domstol, herunder i tilfælde af, at den sag, der er under behandling, ikke er en sag, der henhører under EU-retten.
               
            
                  3)
               
               
                  Såfremt det andet spørgsmål besvares bekræftende: skal artikel 19, stk. 1, andet afsnit, og artikel 5, stk. 1-3, i traktaten om den Europæiske Union sammenholdt med artikel 47 og 51, stk. 1, i chartret om grundlæggende rettigheder fortolkes således, at bestemmelserne pålægger en domstol i en medlemsstat en forpligtelse til at ophæve en endelig afgørelse truffet af en domstol, hver gang det fastslås, at en sådan forflyttet dommer har deltaget i behandlingen af sagen, og at den pågældende domstol — henset til dommerens deltagelse — ikke var uafhængig og upartisk, ved anvendelse af et retsmiddel til at genoptage endelige afgørelser, såsom en ekstraordinær appel, eller henhører virkningerne af en sådan tilsidesættelse under medlemsstaternes procesautonomi?